***4.4.2016.***

Obrazloženje za donošenje Pravilnika o turističkoj i ostaloj signalizaciji na cestama

I. Opće odredbe

Pravilnik o turističkoj i ostaloj signalizaciji na cestama predstavlja novelaciju važećeg pravilnika koji je donesen 2002. godine. Pravilnikom se propisuju vrsta, značenje, oblik, boja, dimenzije i postavljanje turističke i ostale signalizacije na cestama, čime je obuhvat pravilnika ostao isti.

II. Razlozi zbog kojih se Pravilnik donosi

Tijekom primjene postojećeg pravilnika i u okviru izmjene Pravilnika o prometnim znakovima, signalizaciji i opremi na cestama utvrđena je potreba za minimalnim izmjenama Pravilnika o turističkoj i ostaloj signalizaciji na cestama. Prijedlog Pravilnika obuhvaća novi grafički prikaz turističkih i ostalih znakova pri čemu su isti prikazani o boji bez kazala boja.

III. Pitanja koja se Pravilnikom rješavaju

Pravilnik jasnije određuje uvjete za postavljanje turističke i ostale signalizacije na cestama s ciljem povećanja sigurnosti prometa na cestama te osigurava jednoznačno vođenje do zanimljivosti do kojih znakovi vode.

IV. Usklađenost s povezanom regulativom

Pravilnik je izrađen u skladu s zakonskom regulativom kojom se uređuje cestovna infrastruktura i sigurnost prometa na cestama.

V. Prijazne i završne odredbe

Prijedlog Pravilnika u odnosu na važeći pravilnik predstavlja minimalne izmjene koje neće značajnije utjecati na signalizaciju koja je postavljena u skladu s važećim pravilnikom. Navedeno se odnosi i na troškove jer postavljena signalizacija se treba mijenjati kada prestane ispunjavati propisana retroreflektirajuća svojstva.